Med skade menes en hændelse, der indtræder pludseligt og uforudset. Det er ikke muligt at forsikre sig mod noget, som man med sikkerhed ved, vil ske - og det skal være muligt at anslå omfanget af en skade, samt at beregne omkostningerne. Det kan betyde at hændelser, der nogle gange omtales som skader, ikke anses som skader i henhold til forsikringsvilkårene - og i de tilfælde udbetales der ikke erstatning.